ভারতীয় লোকোমোটিভ ক্লাস ডাব্লিউএপি-১

ভারতীয় লোকোমোটিভ ক্লাস ডাব্লিউএপি-১ হলো ২৫ কেভি এসি বৈদ্যুতিক ব্রড গেজ লোকোমোটিভের একটি শ্রেণি যা ১৯৮০ সালে ভারতীয় রেলের জন্য চিত্তরঞ্জন লোকোমোটিভ ওয়ার্কস (সিএলডাব্লিউ) উৎপাদন করে। WAP-1 (ডাব্লিউএপি-১) নামে W = Wide gauge (ব্রড গেজ), A = AC current (এসি কারেন্ট), P = Passenger traffic (যাত্রী ট্র্যাফিক) এবং 1 = 1st generation (প্রথম প্রজন্ম)। এরা ১৯৮০ সালে রেল পরিষেবায় যোগ দেয়। ১৯৮০ থেকে ১৯৯৬ সাল পর্যন্ত সিএলডাব্লিউতে মোট ৬৫টি ডব্লিউএপি -১ নির্মিত হয়েছিল, ফলে ডাব্লিউএপি-৪ আসার আগ পর্যন্ত যাত্রীবাহী বৈদ্যুতিক লোকোমোটিভগুলোর মধ্যে এদের সংখ্যাই বেশি ছিলো। ডাব্লিউএপি-১ হলো ভারতীয় রেলের প্রথম যাত্রীবাহী বৈদ্যুতিক লোকোমোটিভ যা ৪০ বছরেরও বেশি সময় ধরে যাত্রীবাহী ও মালবাহী উভয় ট্রেনে সেবা দিয়ে আসছে। তবে ডাব্লিউএপি-৫ এবং ডাব্লিউএপি-৭ এর মতো নতুন ৩-ফেজ বৈদ্যুতিক যাত্রীবাহী লোকোমোটিভের আগমনের ফলে ডাব্লিউএপি-১ লোকোমোটিভ ছোট ছোট এক্সপ্রেস এবং যাত্রীবাহী ট্রেনে পরিচালিত হতো এবং বর্তমানে বার্ধক্যের কারণে ডাব্লিউএপি-১ লোকোমোটিভগুলি ধীরে ধীরে মেইনলাইন সেবা থেকে প্রত্যাহার করা হচ্ছে, এবং অনেক লোকোমোটিভ বাতিল করা ও তুলে ফেলা হচ্ছে। ২০২০ সালের জানুয়ারি অব্দি ৬৫টি লোকোমোটিভের মধ্যে ৫৫টি লোকোমোটিভ ডাব্লিউএপি-১ হিসাবে মেইনলাইনে "অপারেশনাল স্ট্যাটাস" ধরে রেখেছে, সাথে সাথে অনেক লোকো ডাব্লিউএপি-৪ এ রূপান্তর করা হয়েছে। আরডিএসও এর ডিজাইন অনুযায়ী ডাব্লিউএপি-১ এর পাঁচ প্রোটোটাইপ লোকোমোটিভ সিএলডাব্লিউ থেকে অর্ডার করা হয়েছিলো। প্রথম প্রোটোটাইপ লোকোমোটিভটি ১৯৮১ সালে পরিষেবায় আনা হয়। এই লোকোমোটিভগুলো হাওড়া রাজধানী এক্সপ্রেস ট্রেনে প্রথম ব্যবহৃত হয়েছিল। এই লোকোমোটিভ ছয়টি অ্যাক্সেল-হ্যাং, নোজ-সাসপেন্ডেড ফোর্সড ভেন্টিলেশন ধরনের ডিসি ট্র্যাকশন মোটর দ্বারা চালিত। ২এস-৩পি সংমিশ্রণে এবং মোটরটিতে ফিল্ড-উইকেনিং (field weakening) করে গতির নিয়ন্ত্রণ অর্জন করা হয়। এসি পাওয়ারকে ডিসিতে রূপান্তর করার জন্য এতে একটি সিলিকন রেক্টিফায়ার ব্যবহার করা হয়। মাল্টিপল ওপারেশনের জন্য উপযোগী করে তুলতে এদেরকে রূপান্তর করা হচ্ছে। লোকোমোটিভগুলির জন্য সংকুচিত এয়ার ব্রেক এবং ট্রেনের জন্য ভ্যাকুয়াম ব্রেক সরবরাহ করা হয়েছে। ব্রেক সিস্টেমকে ডুয়েল ব্রেকের জন্য উপযুক্ত করতে রুপান্তর করা হচ্ছে। ডাব্লিউএপি-৩ এবং ডাব্লিউএপি-৪ মডেলের মতো আরও কয়েকটি লোকোমোটিভে এই লোকোমোটিভের প্রাথমিক নকশা ব্যবহার করা হয়। ডাব্লিউএপি-৩ হলো ডাব্লিউএপি-১ এর উন্নত সংস্করণ, এটি তুলনামূলক অধিক গতিতে চলতে সক্ষম। এই শ্রেণীর সমস্ত ইউনিট পূর্বে ডাব্লিউএপি-১ ছিলো। প্রথম ডাব্লিউএপি-৩ লোকোমোটিভ ছিল "জওহর" নামে ২২০০৫ নম্বর ডাব্লিউএপি-১। পরবর্তীকালে আরও ৮টি ডাব্লিউএপি-১ রূপান্তরিত হয়েছিল, তবে যেহেতু ক্লাসটি দুর্দান্ত সাফল্য পায়নি এবং পারফরম্যান্সের সমস্যা ছিল, তাই এদেরকে পুনরায় ডাব্লিউএপি-১ এ রূপান্তরিত করা হয়েছিল। ২৯২৫ পশ্চিম এক্সপ্রেসের সাথে একটি ডাব্লিউএপি-১ ডাব্লিউএপি-১ ডাব্লিউএপি-৪ এর রঙে এজেজে ডাব্লিউএপি-১ ত্রিভেন্দ্রাম গৌহাটি এক্সপ্রেসের সাথে ডাব্লিউএপি-৪ এর সম্পূর্ণ রঙে এজেজে ডাব্লিউএপি-১ ১২৪৯৭ (এনডিএলএস-এএসআর) শান-ই-পাঞ্জাব এক্সপ্রেস একটি ডাব্চিলিউএপি-১ সহ এলজিএন-এ আগ্রাগামী আন্তঃনগর এক্সপ্রেসের সাথে জিজেডবির ডাব্লিউএপি-১ "আস্থা" দিল্লিতে রাজ লিভারির ডাব্লিউএপি-১ লোকো শেড তুঘলাকাবাদ- ৩১টি লোকো শেড আরাক্কনাম- ১৫টি লোকো শেড এরোড- ১৪টি ০১-০৫-২০২০ অব্দি মোট সক্রিয় লোকোমোটিভ: ৬০টি ভারতে রেল পরিবহনের ইতিহাস ভারতীয় রেল ভারতের লোকোমোটিভ ভারতে রেল পরিবহন "[IRFCA] A Brief History of Railway Electrification in India"। www.irfca.org। সংগ্রহের তারিখ ২০১৯-০৬-১৯।  https://rdso.indianrailways.gov.in/works/uploads/File/raj-icf17.pdf https://24coaches.com/electric-locomotive-roster-the-wap-series/ "e-Locos"। ২০ মে ২০১৭ তারিখে মূল থেকে আর্কাইভ করা। সংগ্রহের তারিখ ২৬ মে ২০২০।  উইকিমিডিয়া কমন্সে ভারতীয় লোকোমোটিভ ক্লাস ডাব্লিউএপি-১ সংক্রান্ত মিডিয়া রয়েছে। বৈদ্যুতিক লোকোমোটিভ রোস্টার: ওয়াপ সিরিজ! [ আইআরএফসিএ ] ভারতীয় রেলওয়ের প্রায়শই জিজ্ঞাসিত প্রশ্নাগুলি: লোকোমোটিভ — নির্দিষ্ট ক্লাস  : এসি বৈদ্যুতিন [ আইআরএফসিএ ] ভারতীয় রেলওয়ের প্রায়শই জিজ্ঞাসিত প্রশ্ন: ডিজেল এবং বৈদ্যুতিন লোকোমোটিভ বিশেষ উল্লেখ 11081 রঙিন ছবি, ভারতীয় রেলপথ ways